Christian Rynning-Tønnesen

Christian  Wilhelm Rynning-Tønnesen ()  er ein norsk forretningsmann. I størstedelen av karrieren sin har han  arbeidd i Statkraft,  frå 1992 til 2005, då han byrja som konserndirektør for finans i Norske Skog. I juni  2006 vart han  konsernsjef etter Jan Oksum  i ein vanskeleg periode for selskapet. Før dette hadde han takka ja til  å verte konsernsjef i Agder Energi,  men ombestemte seg før  han byrja i stillinga. I november 2009 melde  Rynning-Tønnesen til styret i Norske Skog at han ville fråtre stillinga si som konsernsjef i Norske Skog for å byrje i same stilling i  Statkraft.

  Karriere 
Rynning-Tønnesen  vart fødd i Oslo,  og voks opp i Kristiansand  og Bergen.«50  år 18. juni: Konsernsjef Christian Wilhelm Rynning-Tønnesen» hjå NTB (12.06.2009). Far hans, Carl M. Rynning-Tønnesen, og bestefar hans var begge  framståande politimeistrar i Kristiansand«Konsernsjef i  krise» av Frode Haukenes i Ukeavisen  Ledelse (09.11.2007)., men Rynning-Tønnesen  utdanna seg til sivilingeniør  på NTNU  (då NTH) i Trondheim.  Han byrja den profesjonelle karrieren sin som forskar ved SINTEF, arbeidde med produktutvikling  for Esso Norge frå 1985 til 1989, og deretter  som rådgjevar i McKinsey & Company frå 1989 til 1992.

I 1992 vart han  tilsett i Statkraft.  Der hadde han fleire ulike leiarstillingar med strategi, marknad og  finans som fellesnemnar. Han vart fungerande konsernsjef i 2003, og var visedirektør for  finans i 2005. 1. april 2005 byrja han som konserndirektør for finans i Norske Skog.« Christian Rynning-Tønnesen »  hjå Norske Skog. Mellom anna arbeidde  han med den mykje omdiskuterte nedlegginga av papirfabrikken Norske Skog Union.«Fra papir til kraft» i Adresseavisen (21.02.2006).

20. februar  2006 vart det kjent at Rynning-Tønnesen hadde fått jobben som  konsernsjef i det Statkraft-åtte og Kristiansand-baserte kraftselskapet  Agder Energi.«Rynning-Tønnesen ny konsernsjef i Agder  Energi» hjå NTB  (20.02.2006).  Han hadde vorte handplukka til jobben, og hadde ikkje søkt på han.«Kremmeren»  av Synnøve Skeie Fosse i Fædrelandsvennen  (27.06.2006).  Styreleiar i Agder Energi sidan desember 2005, Sigmund  Kroslid,«Nytt  styre engasjerer ekstern ryddehjelp» i Fædrelandsvennen  (22.12.2005).  kalla Rynning-Tønnesen «styrets klare førstekandidat». Stavanger Aftenblad  skreiv at den nye konsernsjefen ikkje ville forhandle om fallskjerm.«Ny  direktør uten fallskjerm» i Stavanger  Aftenblad (21.01.2006). Det var uklart kva tid Rynning-Tønnesen faktisk skulle tiltre stillinga, men tidleg i juni besøkte han Agder Energi  for å gjere førebuingar. Veka etter takka han nei til stillinga, for i  staden å verte konserndirektør for finans i Norske Skog.«Glede  over at Tom Nysted blir ny Agder Energi-sjef av Mari Horve i Fædrelandsvennen (09.06.2006). Han hadde i all  hemmelegheit fått tilbodet om stillinga i Norske Skog.«Ny  AE-direktør klar» i Teknisk Ukeblad (12.06.2006).

Jan Oksum, som i februar 2006 «beklaga» at  Rynning-Tønnesen forlét Norske Skog,«Finansdirektøren slutter i  Norske Skog» i Nationen  (21.02.2006).  vart sagt opp grunna dårlege resultat.« Oksum har fått sparken» av Camilla Thoresen i Dagbladet  (20.03.2006).  Dei dårlege resultata heldt fram under leiing av Rynning-Tønnesen,  grunna lågare internasjonal interesse og minkande etterspurnad etter  papir. Frå februar til november 2007 fall verdien på Norske Skog på Oslo Børs med 20 %. I 2008 minka  aktiviteten på Norske Skog Follum, etter at tapet heldt fram.«Papirtigeren»  av Bjørn R. Jensen i Ukeavisen Ledelse (14.03.2008). Like fullt fekk i 2008  ein pris for leiarskap, «European CEO of the Year for the pulp and  paper industry», frå informasjonsselskapet RISI.« Christian Rynning-Tønnesen of Norske Skog wins RISI's European CEO of  the Year Award» hjå RISI  (26.01.2009).

Rynning-Tønnesen  tiltrer som konsernsjef for Statkraft sommaren 2010, og vil halde fram  med ei årsløn på 3,9 millionar kroner. Dette er 0,4 millionar meir enn  det føregangaren hans, Bård Mikkelsen,  tener. Summen er den høgste årsløna for ein leiar i eit statleg selskap  i Noreg.«Ny  rekordlønn i staten» av Kristian Skard i Dagens  Næringsliv (13.11.2009).

 Privatliv 
Rynning-Tønnesen bur på Jar i Bærum kommune, nær Ringstabekk. Han er gift og har fire ungar.

 Kjelder 
«Christian Rynning-Tønnesen» på Wikipedia på engelsk, innhenta 20. mars 2010.

 Referansar 

Kategori:Norske næringslivsleiarar
Kategori:Norske konsernsjefar
Kategori:Norske Skog
Kategori:Statkraft
Kategori:Folk frå  Kristiansand
Kategori:Folk frå  Bærum